pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘รมว.สุชาติ’ มอบ ‘ที่ปรึกษา ธิวัลรัตน์’ นำทีม ‘5 เสือแรงงานเพชรบุรี’ ลงพื้นที่เยี่ยมให้กำลังใจ ผปต. ที่ฉีดวัคซีนโควิด - 19
วันพฤหัสบดีที่ 6 มกราคม 2565
‘รมว.สุชาติ’ มอบ ‘ที่ปรึกษา ธิวัลรัตน์’ นําทีม ‘5 เสือแรงงานเพชรบุรี’ ลงพื้นที่เยี่ยมให้กําลังใจ ผปต. ที่ฉีดวัคซีนโควิด - 19
..
วันที่ 6 มกราคม 2565 เวลา 11.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นําทีมหัวหน้าส่วนราชการสังกัดกระทรวงแรงงานจังหวัดเพชรบุรี ลงพื้นที่เยี่ยมให้กําลังใจจุดฉีดวัคซีนโควิด-19 ให้แก่ผู้ประกันตน มาตรา 33 ,39 และ มาตรา 40 ในเขตอําเภอเมือง และอําเภอบ้านแหลม จังหวัดเพชรบุรี
โดยนางธิวัลรัตน์ กล่าวว่า ตามที่รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้มีความห่วงใยพี่น้องผู้ใช้แรงงาน และประชาชนทั่วไปจากสถานการณ์การแพร่ระบาดของโรคโควิด-19 ซึ่งกําหนดให้การฉีดวัคซีนเป็นวาระแห่งชาติ เพื่อควบคุมการแพร่ระบาดทั้งในโรงงานและสถานประกอบการ โดยท่านรัฐมนตรีว่าการกระทรวงแรงงานได้มอบหมายให้ร่วมลงพื้นที่เยี่ยมเยียนเพื่อสร้างขวัญและกําลังใจให้กับผู้ประกันตนที่มารับบริการฉีดวัคซีนร่วมกับหน่วยงานในสังกัดกระทรวงแรงงาน โดยในวันนี้ได้ลงพื้นที่ในเขตอําเภอเมืองและอําเภอบ้านแหลม จังหวัดเพชรบุรี รวม 2 แห่ง ได้แก่ สาธารณสุขตําบลบางขุนไทร อําเภอบ้านแหลม และมหาวิทยาลัยราชภัฎเพชรบุรี พร้อมทั้งมอบปฏิทินกระทรวงแรงงาน เจลแอลกอฮอล์ นม และเครื่องดื่มบํารุงกําลัง สร้างขวัญกําลังใจให้กับผู้ประกันตนรวมทั้งเจ้าหน้าที่ผู้ปฏิบัติงานและประชาชนที่มารับบริการฉีดวัคซีน ณ สถานที่ดังกล่าวด้วย เพื่อให้ทุกคนพร้อมที่จะผ่านวิกฤตโควิด-19 ไปด้วยกัน
รัฐบาลไทย-ข่าวทำเนียบรัฐบาล-ศักราชใหม่ไทย-ซาอุฯ นายกฯ เน้นย้ำสร้างสัมพันธ์ระหว่างประชาชน ศอ.บต. จัดเวทีระดมความคิดทุกภาคส่วน ขานรับโอกาสสู่จังหวัดชายแดนใต้
วันอาทิตย์ที่ 30 มกราคม 2565
ศักราชใหม่ไทย-ซาอุฯ นายกฯ เน้นย้ําสร้างสัมพันธ์ระหว่างประชาชน ศอ.บต. จัดเวทีระดมความคิดทุกภาคส่วน ขานรับโอกาสสู่จังหวัดชายแดนใต้
ศอ.บต.เตรียมจัดเวทีระดมสมองจากทุกภาคส่วน “โอกาสและศักยภาพของจังหวัดชายแดนภาคใต้ ภายหลังไทย-ซาอุฯ ฟื้นความสัมพันธ์” ก.พ.นี้ ข้อมูลเสนอต่อรัฐบาลเพื่อจัดทํานโยบายและแนวทางการพัฒนาร่วมกับซาอุดีอาระเบีย
วันที่ 30 ม.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากการเดินทางเยือนราชอาณาจักรซาอุดีอาระเบียอย่างเป็นทางการของนายกรัฐมนตรี พล.อ.ประยุทธ์ จันทร์โอชา เมื่อวันที่ 25 ม.ค. ที่ผ่านมา นําไปสู่การเปิดศักราชใหม่ของความสัมพันธ์ไทย-ซาอุดีอาระเบียอย่างสมบูรณ์ และการส่งเสริมความร่วมมือในมิติต่าง ๆ อันจะเป็นประโยชน์ร่วมกัน ในการนี้ พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) รายงานต่อนายกรัฐมนตรีว่า ได้กําหนดแนวทางต่อยอดโอกาสจากการรื้อฟื้นความสัมพันธ์ดังกล่าว เพื่อเร่งขับเคลื่อนให้เกิดประโยชน์แก่ประชาชนในพื้นที่จังหวัดชายแดนใต้อย่างเป็นรูปธรรม และผ่านการมีส่วนร่วมของทุกภาคส่วน
ทั้งนี้ จะมีการจัดประชุมสัมมนา หัวข้อ “โอกาสและศักยภาพของจังหวัดชายแดนภาคใต้ ภายหลังไทย-ซาอุฯ ฟื้นความสัมพันธ์” ประมาณกลางเดือน ก.พ.นี้ เพื่อระดมความคิดเห็นและรับฟังข้อเสนอแนะจากผู้นําศาสนา ผู้นําท้องถิ่น-ท้องที่ ข้าราชการ แรงงานไทยที่เดินทางไปทํางานที่ซาอุฯ และประชาชนทุกสาขาอาชีพ กว่า 500 คนที่มีประสบการณ์ทั้งการเรียน การทํางานและการใช้ชีวิตในราชอาณาจักรซาอุดีอาระเบีย ซึ่ง ศอ.บต. จะรวบรวมข้อมูลที่ได้เสนอต่อรัฐบาล เพื่อใช้ประกอบการจัดทํานโยบายและแนวทางการพัฒนาร่วมกับซาอุดีอาระเบียต่อไป อีกทั้ง จะได้นําเสนอต่อการประชุมเอกอัครราชทูตและทูตานุทูตโลกอิสลามประจําประเทศไทยและเครือข่ายองค์กรนานาชาติด้านโลกอิสลาม ที่จะมีขึ้นในช่วงเดือน มี.ค. ด้วย
นางสาวรัชดา กล่าวต่อว่า การจัดประชุมเอกอัครราชทูตโลกอิสลามและเครือข่ายองค์กรนานาชาติด้านโลกอิสลามดังกล่าว เป็นการดําเนินการตามแผนการทํางานของ ศอ.บต ปี 2565 ร่วมกับกระทรวงการต่างประเทศ มหาวิทยาลัยฟาตอนี และสมาคม ชมรมและกลุ่มนักเรียน นักศึกษาเก่าจากโลกมุสลิม ซึ่งได้รับการตอบรับเป็นอย่างดี โดยจะมีการนําเสนอและแลกเปลี่ยนข้อมูลการพัฒนาพื้นที่จังหวัดชายแดนภาคใต้ในทุกมิติ ครอบคุลมด้านเศรษฐกิจ สังคม การศึกษา สาธารณสุข การมีส่วนร่วมของประชาชนและอื่น ๆ รวมทั้ง การเปิดโอกาสให้เยาวชนและประชาชนทั่วไปในพื้นที่ทั้งที่สําเร็จการศึกษาจากโลกมุสลิมแล้ว ได้มีโอกาสพบปะพูดคุยและสานสัมพันธ์กับผู้นําประเทศที่ตนเองสําเร็จการศึกษา การนําชมพื้นที่การทํางานที่ประสบความสําเร็จจากการสร้างทรัพยากรบุคคลในพื้นที่จังหวัดชายแดนภาคใต้
“จากการเปิดศักราชใหม่ความสัมพันธ์ไทย-ซาอุฯ ครั้งนี้ นําไปสู่ความร่วมมือและประโยชน์ในด้านต่าง ๆ อาทิ เศรษฐกิจ สังคม สิ่งแวดล้อมและพลังงานหมุนเวียน การศึกษาและวิจัย ความมั่นคง การท่องเที่ยวและกีฬา และยังส่งผลบวกต่อความรู้สึกของชุมชนมุสลิมในประเทศที่มองซาอุดีอาระเบียเป็นศูนย์กลางศาสนาอิสลาม ขณะเดียวกันจะทําให้การประสานงานและการขับเคลื่อนงานพัฒนาระหว่างจังหวัดชายแดนใต้กับซาอุดีอาระเบียที่มีมาอย่างต่อเนื่อง สามารถขยายขอบเขตและมีประสิทธิภาพมากยิ่งขึ้น ทั้งนี้ นายกรัฐมนตรีได้เน้นย้ําถึงการสร้างความสัมพันธ์ระหว่างประชาชนของทั้งสองประเทศ เพราะจะเป็นรากฐานสําคัญสําหรับความร่วมมือในทุก ๆ ด้าน” นางสาวรัชดา กล่าว
รัฐบาลไทย-ข่าวทำเนียบรัฐบาล-อัปเดตความช่วยเหลือผู้ได้รับผลกระทบ เหตุ รง. ไฟไหม้
วันพฤหัสบดีที่ 8 กรกฎาคม 2564
อัปเดตความช่วยเหลือผู้ได้รับผลกระทบ เหตุ รง. ไฟไหม้
....
น.ส.รัชดา ธนาดิเรก รองโฆษกรัฐบาล เผยว่า ขณะนี้ทุกส่วนราชการเร่งให้ความช่วยเหลือประชาชนที่ได้รับผลกระทบจากเหตุไฟไหม้โรงงานผลิตเม็ดโฟมและพลาสติก จ.สมุทรปราการ ทั้งพนักงานในโรงงาน ประชาชนที่อาศัยบริเวณใกล้เคียง โดยเฉพาะผู้ที่เสียชีวิตและบาดเจ็บจากเหตุการณ์ดังกล่าว ดังนี้
.
สํานักงานประกันสังคม โดยกระทรวงแรงงาน เร่งตรวจสอบสถานะผู้ประกันตนทั้งตาม ม.33 38 39 และ 40 ให้เข้ารับการรักษาพยาบาลตามสิทธิประโยชน์ และสิทธิอื่น ๆ พึงได้ เช่น ค่าทดแทนกรณีหยุดพักรักษาตัว 70% ของค่าจ้างรายเดือน รวมถึงกรณีสูญเสียสมรรถภาพในการทํางาน จะได้รับเงินชดเชย 70% ของค่าจ้างรายเดือน สูงสุด 10 ปี
.
สถาบันพัฒนาองค์กรชุมชน (องค์การมหาชน) โดยกระทรวงการพัฒนาสังคมและความมั่นคงของมนุษย์ จัดสรรเงินช่วยเหลือประชาชนสําหรับการย้ายบ้านชั่วคราว เนื่องจากไม่สามารถอยู่อาศัยในที่พักเดิมได้ ครอบครัวละ 18,000 บาท
.
การเคหะแห่งชาติ จัดหาโรงแรม/ห้องพักราคาถูก สําหรับผู้ต้องการที่อยู่อาศัยเร่งด่วน แต่หากไม่สามารถจ่ายค่าใช้จ่ายได้ จะเร่งจัดสรรห้องพักเพื่อให้ความช่วยเหลือต่อไป
.
กระทรวงศึกษาธิการ จัดหาที่พักให้ครู บุคลากร และครอบครัวของโรงเรียนในพื้นที่ที่ได้รับผลกระทบ
.
สําหรับด้านประกันภัย อยู่ระหว่างตรวจสอบข้อมูลการทําประกันภัยของผู้เสียชีวิตและผู้บาดเจ็บจากทุกหน่วยงานที่เกี่ยวข้อง เพื่อให้ความช่วยเหลือเยียวยาอย่างเร่งด่วน อาทิ การจ่ายสินไหมทดแทน ส่วนรายที่ไม่ได้ทําประกันภัย จะได้รับการชดเชยจากประกันภัยของโรงงาน ด้วยวงเงินเอาประกันภัย 20 ล้านบาท
.
นอกจากนี้ จ.สมุทรปราการ และ อปท. จะดําเนินการสํารวจความเสียหายที่เกิดขึ้นทั้งหมด เพื่อเยียวยาประชาชนตามระเบียบหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีพอใจ จำนวนผู้ติดเชื้อและผู้เสียชีวิตลดลงอย่างต่อเนื่อง เป็นสัญญาณที่ดีในการเปิดประเทศอย่างปลอดภัย
วันจันทร์ที่ 13 ธันวาคม 2564
โฆษกรัฐบาลเผย นายกรัฐมนตรีพอใจ จํานวนผู้ติดเชื้อและผู้เสียชีวิตลดลงอย่างต่อเนื่อง เป็นสัญญาณที่ดีในการเปิดประเทศอย่างปลอดภัย
โฆษกรัฐบาลเผย นายกรัฐมนตรีพอใจ จํานวนผู้ติดเชื้อและผู้เสียชีวิตลดลงอย่างต่อเนื่อง เป็นสัญญาณที่ดีในการเปิดประเทศอย่างปลอดภัย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธจันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจสถานการณ์การระบาดของโรคโควิด-19 ในประเทศไทย วันนี้จํานวนผู้ติดเชื้อและผู้เสียชีวิตลดลงอย่างต่อเนื่อง นับเป็นสัญญาณที่ดีในการเปิดประเทศอย่างปลอดภัยตามนโยบายของรัฐบาล โดยในวันนี้พบผู้ติดเชื้อโควิด-19 รายใหม่ 3,398 รายแยกเป็นทั่วไป 3,396 ราย และจากเรือนจํา/ที่ต้องขัง 2 ราย ผู้เสียชีวิตเพิ่มขึ้น 23 ราย ผู้ที่กําลังรักษาตัว 49,524 ราย และมียอดผู้ที่หายป่วยกลับบ้านแล้ว 5,467 ราย ทําให้มียอดผู้ป่วยยืนยันสะสมแล้วจํานวน 2,143,181 ราย จํานวนผู้ที่หายป่วยสะสมตั้งแต่ 1 เม.ย. 64 จํานวน 2,073,900 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. - 11 ธ.ค. 2564 รวม 97,321,750 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 49,901,591 ราย ผู้ได้รับวัคซีนเข็มที่ 2 สะสม 43,297,863 ราย และผู้ได้รับวัคซีนเข็มที่ 3 สะสม 4,122,296 ราย
นายธนกร กล่าวว่า สถานการณ์โรคโควิด-19 สายพันธุ์ "โอไมครอน" ในประเทศไทย ขณะนี้ได้รับการยืนยันแล้ว 4 ราย ได้แก่ ชายชาวอเมริกันเดินทางมาจากประเทศสเปน และหญิงชาวไทยที่เดินทางกลับมาจากไนจีเรีย 2 ราย ส่วนรายที่ 4 เป็นชายไทยเดินทางกลับมาจากประเทศดิอาร์ คองโก จากการติดตามตัวเลขผู้ป่วยโควิดสายพันธุ์ "โอไมครอน" ทั่วโลก เมื่อวันที่ 10 ธ.ค. มีประมาณกว่า 3,000 คน เมื่อเทียบกับสัดส่วนประชากรโลกแล้วยังไม่ถึงร้อยละ 1 สําหรับประเทศไทยยังไม่พบผู้สัมผัสติดเชื้อจากภายในประเทศ ยืนยัน สถานการณ์การระบาดทั่วไปของทั่วโลกยังเป็นสายพันธุ์เดลตา
“นายกรัฐมนตรีพอใจ สําหรับสถานการณ์โควิดในประเทศไทย สัปดาห์ที่ผ่านมามีจํานวนผู้ติดเชื้อต่ําสุดและมีจํานวนผู้เสียชีวิตลดลง คาดว่าค่าเฉลี่ยของผู้ติดเชื้อและเสียชีวิตจะลดลงมาเรื่อยๆ ทั้งนี้จะต้องคอยเตือนให้ระวังตัว อย่าวางใจเกินไป ต้องระมัดระวังป้องกันตนเอง และปฏิบัติตามมาตรการ DMHTTA ส่วนประชาชนที่ยังไม่ได้รับการฉีดวัคซีนสามารถติดต่อโรงพยาบาลหรือสถานฉีดวัคซีน เพื่อขอรับการฉีดวัคซีนได้ เพื่อลดความรุนแรงของโรค โควิด-19 และลดโอกาสเสียชีวิตได้” นายธนกร กล่าว
-----------------------------
รัฐบาลไทย-ข่าวทำเนียบรัฐบาล-รัฐบาลคุมเข้มชายแดน สกัดโควิด-19
วันจันทร์ที่ 28 มิถุนายน 2564
รัฐบาลคุมเข้มชายแดน สกัดโควิด-19
วันเสาร์ที่ 29 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลคุมเข้มพื้นที่ชายแดนเพื่อสกัดโรคโควิด-19 จากประเทศเพื่อนบ้าน โดยใช้กลไกศูนย์สั่งการชายแดนไทยกับประเทศเพื่อนบ้านของจังหวัด ป้องกันและปราบปรามการลักลอบเข้าเมืองผิดกฎหมาย ทั้งการลักลอบขนส่งยาเสพติด การควบคุมโรค เน้นสืบจับขยายผล เพื่อทําลายเส้นทางและโครงสร้างของขบวนการลักลอบนําพาแรงงาน ตั้งแต่ต้นทาง พื้นที่ชายแดน จนถึงสถานประกอบการปลายทาง เพิ่มจุดตรวจทั้งเส้นทางหลักและรอง สกัดกั้นการลักลอบเคลื่อนย้ายแรงงาน รวมถึงสร้างเครือข่ายประชาชนในพื้นที่ให้ร่วมกันเป็นหูเป็นตาไม่ให้มีการลักลอบเข้ามาในทุกช่องทาง ทั้งนี้ หากมีเจ้าหน้าที่รัฐบกพร่องต่อหน้าที่ หรือปล่อยปละละเลย จะดําเนินการขั้นเด็ดขาดทั้งทางวินัยและอาญาโดยไม่มียกเว้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. แนะผู้ที่ฉีดวัคซีนเข็ม 2 ก่อน พ.ย. 64 รีบรับบูสเตอร์โดส ป้องกันสายพันธุ์โอมิครอน
วันพุธที่ 5 มกราคม 2565
สธ. แนะผู้ที่ฉีดวัคซีนเข็ม 2 ก่อน พ.ย. 64 รีบรับบูสเตอร์โดส ป้องกันสายพันธุ์โอมิครอน
.....
นพ.โอภาส การย์กวินพงศ์ อธิบดีกรมควบคุมโรค เผยถึงสถานการณ์โรคโควิด-19 ทั่วโลกได้รับรายงานผู้ติดเชื้อรายใหม่เกิน 1 ล้านคน สายพันธุ์ที่ระบาดใหญ่ คือ เดลต้า และโอมิครอน ซึ่งประเทศไทยได้ระงับการตรวจหาเชื้อแบบ Test&Go จึงช่วยชะลอผู้ติดเชื้อเดินทางเข้ามาในประเทศไทย สอดคล้องกับแนวโน้มของโรคที่ลดน้อยลงเพราะการฉีดวัคซีนให้กับคนในประเทศ
.
เดือน ม.ค. 65 ถือเป็นเดือนแรกของการรับมือโควิด-19 เข้าปีที่ 3 สิ่งที่คาดหวังในปีนี้ คือ การปรับระบบให้กลายเป็นโรคประจําถิ่น ด้วย 3 ปัจจัยหลัก
1. เชื้ออ่อนลง ไม่ทําให้คนที่ติดเชื้อถึงขั้นเสียชีวิต แต่แพร่กระจายได้มากขึ้น ซึ่งตรงกับสายพันธุ์โอมิครอน
2. ประชากรมีภูมิคุ้มกันมากขึ้นจากการฉีดวัคซีน
3. การจัดการสิ่งแวดล้อม ลดความเสี่ยง การรักษาดีขึ้น ทําให้ระบบสาธารณสุขรองรับได้และมียามากขึ้น
.
ขณะเดียวกัน ยังเน้นย้ําผู้ที่ฉีดวัคซีนโควิด-19 ครบ 2 เข็มแล้ว ก่อนวันที่ 1 พ.ย. 64 ให้ไปรับการฉีดวัคซีนบูสเตอร์หรือเข็ม 3 ได้ที่สถานพยาบาลใกล้บ้าน ส่วนบุคลากรทางการแพทย์และเจ้าหน้าที่ด่านหน้า ประชาชนกลุ่มเสี่ยง ที่ฉีดเข็ม 3 แล้วเกิน 3 เดือน ให้เข้ารับเข็ม 4 ได้ เพื่อสร้างภูมิคุ้มกันรองรับการระบาดของสายพันธุ์โอมิครอน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธอส. ลงใต้คัดโปรเด็ดสินเชื่อบ้าน ดอกเบี้ยคงที่ปีแรก 2.60% ต่อปี ที่งาน “Thailand Smart Money สุราษฎร์ธานี ครั้งที่ 8”
วันพฤหัสบดีที่ 25 สิงหาคม 2565
ธอส. ลงใต้คัดโปรเด็ดสินเชื่อบ้าน ดอกเบี้ยคงที่ปีแรก  2.60% ต่อปี ที่งาน “Thailand Smart Money สุราษฎร์ธานี ครั้งที่ 8”
ธอส. เข้าร่วมงาน “Thailand Smart Money สุราษฎร์ธานี ครั้งที่ 8” โดยนําผลิตภัณฑ์ทางการเงินโปรโมชั่นสุดพิเศษมอบให้แก่ลูกค้าประชาชน ระหว่างวันที่ 26-28 สิงหาคม 2565 ณ ศูนย์การค้าเซ็นทรัลพลาซา สุราษฎร์ธานี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มโอกาสให้ประชาชนในจังหวัดสุราษฎร์ธานีและจังหวัดใกล้เคียงได้มีที่อยู่อาศัยเป็นของตนเอง ธอส. จึงได้เข้าร่วมงาน “Thailand Smart Money สุราษฎร์ธานี ครั้งที่ 8” โดยนําผลิตภัณฑ์ทางการเงินโปรโมชั่นสุดพิเศษมอบให้แก่ลูกค้าประชาชน นําโดย 1.สินเชื่อบ้านอัตราดอกเบี้ยพิเศษ ปีที่ 1 เท่ากับ MRR-3.55% ต่อปี (ปัจจุบันเท่ากับ 2.60%) อัตราดอกเบี้ยเฉลี่ย 3 ปีแรกเพียง 2.917% (อัตราดอกเบี้ย MRR ธอส. ปัจจุบันเท่ากับ 6.150% ต่อปี) ผ่อนชําระนานสูงสุดถึง 40 ปี ให้กู้ครอบคลุมวัตถุประสงค์การกู้หลัก อาทิ ซื้อ ปลูกสร้าง ต่อเติม ซ่อมแซม ไถ่ถอนจํานองจากสถาบันการเงินอื่น (รีไฟแนนซ์) สําหรับที่อยู่อาศัยที่นํามาเป็นหลักประกันการกู้ในจังหวัดสุราษฎร์ธานี ภูเก็ต พังงา กระบี่ นครศรีธรรมราช ตรัง สตูล พัทลุง สงขลา ยะลา ปัตตานี และนราธิวาส จองสิทธิ์ภายในงานระหว่างวันที่ 26-28 สิงหาคม 2565 ยื่นคําขอกู้ตั้งแต่วันที่ 26 สิงหาคม -30 กันยายน 2565 อนุมัติและทํานิติกรรมภายในวันที่ 31 ตุลาคม 2565 ลูกค้าสินเชื่อที่ทํานิติกรรมภายในเวลาที่ธนาคารกําหนดและมีวงเงินทํานิติกรรมสูงสุด 15 อันดับแรก รับของสมนาคุณฟรี!! อาทิ เครื่องทําน้ําแข็งอัตโนมัติ ชุดหม้อนึ่งอาหารไฟฟ้า Gift Voucher มูลค่า 500 บาท จาก Index Living Mall และเครื่องชงกาแฟแบบหยด จาก Verasu 2.สลากออมทรัพย์ ธอส. ผลตอบแทนดี โอกาสถูกรางวัลสูง นําโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 มูลค่ารางวัลละ 2 ล้านบาท จองสิทธิ์ระหว่างวันที่ 26-28 สิงหาคม 2565 ซื้อสลากในวันที่ 26 สิงหาคม – 4 กันยายน 2565 (ณ สาขาที่ธนาคารกําหนด) พิเศษสําหรับผู้ที่ซื้อสลากตามระยะเวลาและวงเงินที่ธนาคารกําหนด รับฟรี!! กล่องใส่อาหารจาก Verasu หรือชุดรับกระเป๋าพับอเนกประสงค์ (หรือจนกว่าของสมนาคุณจะหมด)
3.บ้านมือสอง ธอส. คุณภาพดี ทําเลเด่นในจังหวัดสุราษฎร์ธานี และจังหวัดใกล้เคียงกว่า 500 รายการ จําหน่ายพร้อมส่วนลดสูงสุด 40% จากราคาปกติ ราคาต่ําสุดเพียง 390,000 บาท ได้แก่ ทรัพย์ประเภทบ้านเดี่ยว 1 ชั้น ขนาดเนื้อที่ 69 ตารางวา ใน อ.เวียงสระ จ.สุราษฏร์ธานี พร้อมสินเชื่ออัตราดอกเบี้ย 0% ต่อปี นานสูงสุดถึง 24 เดือน ทั้งนี้ ลูกค้าที่สนใจผลิตภัณฑ์ของธนาคารสามารถจองสิทธิ์ใช้บริการและขอรับคําปรึกษาจากเจ้าหน้าที่ของ ธอส.ได้ที่งาน “Thailand Smart Money สุราษฎร์ธานี ครั้งที่ 8” ระหว่างวันที่ 26-28 สิงหาคม 2565 ณ ศูนย์การค้าเซ็นทรัลพลาซา สุราษฎร์ธานี สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดการจราจรบนสะพานกรุงธน (บางช่องทาง) คืนวันที่ 29 ส.ค. ถึง 7 ก.ย.64 เวลา 4 ทุ่ม ถึง ตี 4 เพื่อเสริมผิวลาดยาง
วันศุกร์ที่ 27 สิงหาคม 2564
กรมทางหลวงชนบท แจ้งปิดการจราจรบนสะพานกรุงธน (บางช่องทาง) คืนวันที่ 29 ส.ค. ถึง 7 ก.ย.64 เวลา 4 ทุ่ม ถึง ตี 4 เพื่อเสริมผิวลาดยาง
กรมทางหลวงชนบท (ทช.) โดยสํานักบํารุงทาง จะดําเนินโครงการเสริมผิวลาดยางโพลีเมอร์โมดิฟายด์แอสฟัลต์คอนกรีต (PMA) บนสะพานกรุงธน (สะพานซังฮี้) ซึ่งจะมีเครื่องจักรกลหนักที่ต้องใช้ในการดําเนินงานดังกล่าว ทช.จึงมีความจําเป็นต้องปิดการจราจร (บางช่องทาง)
กรมทางหลวงชนบท (ทช.) โดยสํานักบํารุงทาง จะดําเนินโครงการเสริมผิวลาดยางโพลีเมอร์โมดิฟายด์แอสฟัลต์คอนกรีต (PMA) บนสะพานกรุงธน (สะพานซังฮี้) ซึ่งจะมีเครื่องจักรกลหนักที่ต้องใช้ในการดําเนินงานดังกล่าว ทช.จึงมีความจําเป็นต้องปิดการจราจร (บางช่องทาง) บนสะพานกรุงธน เพื่อความปลอดภัยของผู้ใช้เส้นทางระหว่างดําเนินงานก่อสร้าง โดยแบ่งการดําเนินงานออกเป็น 2 ช่วง ดังนี้
- ระหว่างวันที่ 29 สิงหาคม 2564 ถึง วันที่ 2 กันยายน 2564 ปิดเบี่ยงการจราจรเหลือ 1 ช่องจราจรบนสะพานกรุงธนฝั่งขาเข้า (รถที่มาจากฝั่งธนบุรี มุ่งหน้าเข้าฝั่งพระนคร) ตั้งแต่เวลา 22.00 ถึง 04.00 น. ของวันรุ่งขึ้น
- ระหว่างวันที่ 3 ถึง วันที่ 7 กันยายน 2564 ปิดเบี่ยงการจราจรเหลือ 1 ช่องจราจร บนสะพานกรุงธนฝั่งขาออก (รถที่มาจากฝั่งพระนคร มุ่งหน้าเข้าฝั่งธนบุรี) ตั้งแต่เวลา 22.00 ถึง 04.00 น. ของวันรุ่งขึ้น
ทช. จึงขอประชาสัมพันธ์ให้ผู้สัญจรผ่านสะพานฯ หลีกเลี่ยงเส้นทางในวันและเวลาดังกล่าว หากประชาชนจําเป็นต้องใช้เส้นทางดังกล่าว สามารถใช้สะพานพระราม 8 หรือ สะพานสมเด็จพระปิ่นเกล้า เป็นเส้นทางเลี่ยง ทั้งนี้ ประชาชนสามารถสอบถามรายละเอียดเพิ่มเติมได้ที่ ว่าที่ ร.ต.ถิรวัจน์ ผกผ่า วิศวกรโยธาชํานาญการ สํานักบํารุงทาง กรมทางหลวงชนบท หมายเลขโทรศัพท์ 0 2551 5218 ในวันและเวลาราชการ
รัฐบาลไทย-ข่าวทำเนียบรัฐบาล-ครม. รับทราบรายงานกองทุนเพื่อความเสมอภาคทางการศึกษา ปี 64 ช่วยเหลือนักเรียนกลุ่มเสี่ยงกว่า 2.9 แสนคน โรงเรียนพื้นที่ห่างไกล 600 แห่ง
วันอังคารที่ 24 พฤษภาคม 2565
ครม. รับทราบรายงานกองทุนเพื่อความเสมอภาคทางการศึกษา ปี 64 ช่วยเหลือนักเรียนกลุ่มเสี่ยงกว่า 2.9 แสนคน โรงเรียนพื้นที่ห่างไกล 600 แห่ง
ครม. รับทราบรายงานกองทุนเพื่อความเสมอภาคทางการศึกษา ปี 64 ช่วยเหลือนักเรียนกลุ่มเสี่ยงกว่า 2.9 แสนคน โรงเรียนพื้นที่ห่างไกล 600 แห่ง
วันนี้ 24 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราบผลการดําเนินงานของกองทุนเพื่อความเสมอภาคทางการศึกษา (กสศ.) ประจําปี 2565 โดยเฉพาะมาตรการเร่งด่วนในช่วงการแพร่ระบาดของโควิด-19 ที่ได้ให้ความช่วยเหลือเพิ่มเติมแก่นักเรียนในครอบครัวยากจนพิเศษ กลุ่มช่วงชั้นรอยต่อของการศึกษา (อ.3, ป.6 และ ม.3) ที่มีความเสี่ยงสูงที่จะหลุดจากระบบการศึกษา จํานวน 2.9 แสนคน สร้างโอกาสทางการศึกษาสําหรับเยาวชนยากจนหรือด้อยโอกาส ให้เข้าถึงการศึกษาพัฒนาโรงเรียนในพื้นที่ห่างไกลที่เป็นโรงเรียนปลายทางของนักศึกษา ทุนครูรัก(ษ์) ถิ่น และการพัฒนาโรงเรียนในพื้นที่ห่างไกลตามเป้าหมาย จํานวน 600 แห่ง รวมทั้งโครงการจัดการศึกษาเชิงพื้นที่เพื่อความเสมอภาคทางการศึกษา โดยส่งเสริมและสนับสนุนให้จังหวัดหรือท้องถิ่นมีระบบการช่วยเหลือและแก้ปัญหา เด็กและเยาวชนนอกระบบการศึกษาระดับพื้นที่ ผ่านต้นแบบและระบบการทํางานใหม่ ๆ
โฆษกประจําสํานักนายกรัฐมนตรี กล่าวเพิ่มเติมว่า กลุ่มผู้ได้รับประโยชน์ เช่น เด็กปฐมวัยที่ขาดแคลนทุนทรัพย์ในศูนย์พัฒนาเด็กเล็ก และเด็กและเยาวชนนอกระบบการศึกษา โครงการสนับสนุนการพัฒนาครูและเด็กนอกระบบ การศึกษา โดยช่วยเหลือและพัฒนาเด็กและเยาวชนนอกระบบการศึกษาให้ได้รับโอกาส ในการเรียนรู้อย่างเหมาะสมตามบริบทและสภาพปัญหา รวมทั้งส่งเสริมและพัฒนาศักยภาพ และทักษะของครูนอกระบบเพื่อให้สามารถจัดกระบวนการเรียนรู้ได้อย่างมีคุณภาพ โครงการ ทุนนวัตกรรมสายอาชีพชั้นสูง มีการสนับสนุนและช่วยเหลือทุนการศึกษาแก่เยาวชนที่ขาดแคลนทุนทรัพย์หรือด้อยโอกาสให้มีโอกาสศึกษาต่อในระดับ ปวช. และ ปวส. ในสาขาที่สอดคล้องกับ ความต้องการแรงงานฝีมือ เช่น การแปรรูปอาหาร เกษตรและเทคโนโลยีชีวภาพ รวมทั้งโครงการสร้างโอกาสทางการศึกษาสําหรับนักเรียนในพื้นที่ห่างไกล เป็นครูรุ่นใหม่เพื่อพัฒนาคุณภาพโรงเรียนของชุมชน เป็นต้น
รัฐบาลไทย-ข่าวทำเนียบรัฐบาล-กรมการขนส่งทางราง ออกประกาศปรับระยะเวลาให้บริการระบบขนส่งทางราง
วันศุกร์ที่ 1 ตุลาคม 2564
กรมการขนส่งทางราง ออกประกาศปรับระยะเวลาให้บริการระบบขนส่งทางราง
ปรับระยะเวลาให้บริการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร
กรมการขนส่งทางราง (ขร.) กระทรวงคมนาคม ออกประกาศกรมการขนส่งทางราง เรื่องการปรับระยะเวลาให้บริการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรหลังจากรัฐบาลได้มีการออกประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ 2548 (ฉบับที่ 34) เมื่อวันที่ 28 กันยายน 2564 ในการปรับเวลาการห้ามออกนอกเคหสถานสําหรับพื้นที่ควบคุมสูงสุดและเข้มงวดระหว่างเวลา 22.00 - 04.00 น. ของวันรุ่งขึ้น
เพื่อให้สอดคล้องและเป็นไปตามประกาศข้อกําหนดดังกล่าว กรมการขนส่งทางรางจึงออกประกาศยกเลิกความในข้อ 1 และข้อ 2 ของประกาศกรมการขนส่งทางราง เรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 ประกาศ ณ วันที่ 10 กรกฎาคม พ.ศ. 2564 โดยให้หน่วยงานที่ให้บริการระบบขนส่งทางรางทุกระบบงดให้บริการในช่วงเวลา 22.00 - 04.00 น. ของวันรุ่งขึ้น และให้หน่วยงานกําหนดแผนการปฏิบัติงานของเจ้าหน้าที่ในช่วงเวลาเคอร์ฟิว โดยต้องคํานึงถึงความปลอดภัยต่อระบบการเดินรถ และปฏิบัติตามมาตรการป้องกันโรคต่างๆ อย่างเคร่งครัด โดยประกาศดังกล่าวจะมีผลบังคับใช้ตั้งแต่วันที่ 1 ตุลาคม พ.ศ. 2564 เป็นต้นไป
รัฐบาลไทย-ข่าวทำเนียบรัฐบาล-กรมธนารักษ์จับมือกรมราชทัณฑ์ ลงนามบันทึกความตกลง (MOU) ว่าด้วยการพัฒนาความร่วมมือ ในการใช้ประโยชน์ที่ราชพัสดุ
วันพฤหัสบดีที่ 23 กันยายน 2564
กรมธนารักษ์จับมือกรมราชทัณฑ์ ลงนามบันทึกความตกลง (MOU) ว่าด้วยการพัฒนาความร่วมมือ ในการใช้ประโยชน์ที่ราชพัสดุ
กรมธนารักษ์ และกรมราชทัณฑ์ ร่วมลงนามบันทึกความตกลง (MOU) ว่าด้วยการพัฒนาความร่วมมือในการใช้ประโยชน์ที่ราชพัสดุ โดยเป็นการร่วมมือกันระหว่างหน่วยงานภาครัฐในการบริหารจัดการภารกิจในทุกมิติ โดยเฉพาะในด้านการบริหารจัดการที่ราชพัสดุให้เหมาะสม
กรมธนารักษ์ และกรมราชทัณฑ์ ร่วมลงนามบันทึกความตกลง (MOU) ว่าด้วยการพัฒนาความร่วมมือในการใช้ประโยชน์ที่ราชพัสดุในครั้งนี้ นายสันติ พร้อมพัฒน์ รัฐมนตรีช่วยว่าการกระทรวงการคลัง ได้มอบหมายให้นายวารุจ ศิริวัฒน์ ผู้ช่วยเลขานุการรัฐมนตรีว่าการกระทรวงการคลัง มาเป็นประธาน ในการร่วมลงนามบันทึกความตกลง (MOU) ดังกล่าว โดยเป็นการร่วมมือกันระหว่างหน่วยงานภาครัฐในการบริหารจัดการภารกิจในทุกมิติ โดยเฉพาะในด้านการบริหารจัดการที่ราชพัสดุให้เหมาะสมกับสถานการณ์เพื่อให้องค์กร สามารถขับเคลื่อนภารกิจได้อย่างมีประสิทธิภาพ และก่อให้เกิดประโยชน์สูงสุดต่อประเทศชาติ และสังคมโดยรวม
วันนี้ (22 กันยายน 2564) ณ กรมธนารักษ์ นายยุทธนา หยิมการุณ อธิบดีกรมธนารักษ์ เปิดเผยว่า กรมธนารักษ์เป็นหน่วยงานในสังกัดกระทรวงการคลังมีหน้าที่และอํานาจในการปกครองดูแล และบริหารจัดการที่ราชพัสดุให้เกิดผลสัมฤทธิ์สูงสุดทั้งในเชิงเศรษฐกิจ สังคม และสิ่งแวดล้อม ภายใต้พระราชบัญญัติที่ราชพัสดุ พ.ศ. 2562 โดยสนับสนุนที่ดินราชพัสดุให้ส่วนราชการและองค์กรปกครองส่วนท้องถิ่นใช้ประโยชน์เพื่อรองรับการดําเนินงานตามภารกิจของหน่วยงานและตามนโยบายรัฐบาล
อธิบดีกรมธนารักษ์ กล่าวเพิ่มเติมว่า การบริหารของหน่วยงานภาครัฐประการหนึ่งก็เพื่อสร้างประโยชน์ต่อหน่วยงานภาครัฐด้วยกันและมีพันธกิจที่มุ่งสร้างประโยชน์ในเชิงสังคมทั้งทางตรงและทางอ้อม ทั้งนี้ ก็เพื่อเป็นการส่งเสริม สนับสนุน และประสานความร่วมมือในการบริหารจัดการที่ราชพัสดุที่อยู่ในความครอบครองใช้ประโยชน์ของกรมราชทัณฑ์ให้เกิดประโยชน์สูงสุดต่อทางราชการ รวมทั้งการสนับสนุนและการประสานความร่วมมือในการขอใช้ที่ราชพัสดุ เพื่อควบคุม แก้ไข และฟื้นฟูพฤตินิสัยของผู้ถูกคุมขัง อันเป็นการใช้ประโยชน์ตามภารกิจของกรมราชทัณฑ์ จึงได้จัดให้มีพิธีลงนามบันทึกความตกลง (MOU) ว่าด้วยการพัฒนาความร่วมมือในการใช้ประโยชน์ที่ราชพัสดุ ระหว่างกรมธนารักษ์ กระทรวงการคลัง และกรมราชทัณฑ์ เพื่อเป็นกรอบแห่งความร่วมมือในการดําเนินการเกี่ยวกับการใช้ประโยชน์ที่ราชพัสดุ ซึ่งจะเป็นประโยชน์ต่อประเทศชาติต่อไป
รัฐบาลไทย-ข่าวทำเนียบรัฐบาล-ออมสิน จัดเต็มแคมเปญ CSR “ออมสินห่วงใย ส่งกำลังใจให้สังคม” ร่วมสู้ภัย COVID-19 เปิดตัวเพจ “ออมสินห่วงใย” ศูนย์กลางความช่วยเหลือแห่งใหม่บนโลกโซเชียล
วันจันทร์ที่ 16 สิงหาคม 2564
ออมสิน จัดเต็มแคมเปญ CSR “ออมสินห่วงใย ส่งกําลังใจให้สังคม” ร่วมสู้ภัย COVID-19 เปิดตัวเพจ “ออมสินห่วงใย” ศูนย์กลางความช่วยเหลือแห่งใหม่บนโลกโซเชียล
ธ.ออมสินจัดโครงการใหญ่ “ออมสินห่วงใยส่งกําลังใจให้สังคม” บริจาคกว่า 15 ลบ. สนับสนุนภารกิจสู้ภัย COVID-19 เปิดตัวเพจ “ออมสินห่วงใย” สร้างศูนย์กลางช่วยเหลือแห่งใหม่บนโซเชียล ร่วมด้วยทีมไรเดอร์ออมสินห่วงใย อาสาจัดส่งยาและเวชภัณฑ์แก่ผู้ป่วยรักษาตัวที่บ้าน
นายวิทัย รัตนากร ผู้อํานวยการธนาคารออมสิน เปิดเผยว่า ด้วยสถานการณ์ผู้ป่วยติดเชื้อ COVID-19 ที่มีจํานวนเพิ่มมากขึ้นเรื่อยๆ และเกิดพื้นที่ระบาดใหม่เพิ่มขึ้นทุกวัน โดยที่ขณะนี้มีผู้ป่วยและผู้เดือดร้อนที่รอรับความช่วยเหลืออยู่อีกเป็นจํานวนมาก ธนาคารออมสินจึงริเริ่มจัดทํา โครงการ “ออมสินห่วงใย ส่งกําลังใจให้สังคม” บริจาคเงิน 15 ล้านบาท มอบความช่วยเหลือสู้ภัย COVID-19 แก่หน่วยงานต่าง ๆ อาทิ การบริจาคเงินจัดตั้งศูนย์พักคอย กทม. รองรับผู้ป่วยสีเขียว การบริจาคเงินสนับสนุนภารกิจโรงพยาบาลสนาม ของโรงพยาบาลธรรมศาสตร์ เฉลิมพระเกียรติ และการบริจาคเงินสนับสนุนภารกิจของโรงพยาบาลศรีธัญญา
นอกจากนี้ ธนาคารได้มอบทรัพย์สินที่รอการขาย (NPA) ให้ทางราชการนําไปใช้ประโยชน์ในการจัดทําเป็นสถานที่กักตัวผู้สัมผัสเสี่ยงสูง (Local Quarantine) หรือศูนย์แยกกักตัวในชุมชน (Community Isolation) ของแต่ละพื้นที่ อาทิ ศูนย์การเรียนรู้วิทยาลัยออมสิน (ศูนย์การเรียนรู้ส่องแสง) ซึ่งเป็นอาคารเรียน บ้านพัก และหอประชุม บนพื้นที่กว่า 50 ไร่ ตั้งอยู่ที่อําเภอหาดใหญ่ จังหวัดสงขลา รวมถึงอาคาร บ้านเรือน และรีสอร์ตอีกหลายแห่ง ในจังหวัดลําปาง ลพบุรี พิษณุโลก โดยขณะนี้อยู่ระหว่างเตรียมการส่งมอบพื้นที่แก่หน่วยงานที่รับผิดชอบการจัดตั้งศูนย์ฯ และเตรียมขยายผลดําเนินการ ในจังหวัดอื่นต่อไป
ด้านการช่วยเหลือระดับชุมชนและประชาชน ธนาคารได้เปิดตัว เฟสบุ๊กเพจ “ออมสินห่วงใย” อาสาเป็นศูนย์รวมความช่วยเหลือแห่งใหม่บนโลกโซเชียล ให้ผู้ป่วยหรือผู้เดือดร้อนเข้าถึงความช่วยเหลือได้เร็วขึ้นและง่ายขึ้น โดยเพจออมสินห่วงใยพร้อมให้ความช่วยเหลือ 3 ด้าน ได้แก่ (1) บริการ “ไรเดอร์ออมสินห่วงใย” จัดส่งยา เวชภัณฑ์ หรือสิ่งของยังชีพ ทั้งที่เป็นการส่งให้ผู้ที่ติดต่อเพจออมสินห่วงใยโดยตรง และช่วยภารกิจของหน่วยงานหรือกลุ่มจิตอาสาที่ขาดแคลนกําลังคนในการส่งของให้ผู้ป่วย (2) การบริจาคอาหารฟรี ทั้งอาหารปรุงสุกและอาหารแห้ง และ (3) การช่วยเหลือหน่วยงาน พันธมิตร และกลุ่มจิตอาสา ทําภารกิจช่วยเหลือผู้เดือดร้อนของแต่ละเครือข่าย เช่น สปสช. กลุ่มเส้นด้าย เพจอีจัน เพจเราต้องรอด We Care Network ตลอดจนสถานพยาบาลในพื้นที่ธนาคารออมสินภาคทั่วประเทศ ทั้งนี้ ประชาชนและหน่วยงานต่าง ๆ สามารถติดตามข้อมูล หรือแจ้งรายละเอียดความช่วยเหลือที่ต้องการได้ตลอด 24 ชั่วโมงโดยกดไลค์และติดตามเพจ “ออมสินห่วงใย” เพียงคลิก facebook/GSBfightCOVID หรือเข้า facebook พิมพ์ค้นหา “ออมสินห่วงใย” ตั้งแต่วันนี้ เป็นต้นไป
https://www.gsb.or.th/news/gsbpr45/
รัฐบาลไทย-ข่าวทำเนียบรัฐบาล-ที่ปรึกษารัฐมนตรีฯ กระทรวงอุตสาหกรรม ร่วมบรรยายในหัวข้อธุรกิจกัญชงและกัญชา ณ DLG Forum งานประชุมภายใต้งาน AGRITECHNICA ASIA และ HORTI ASIA 2022
วันพฤหัสบดีที่ 26 พฤษภาคม 2565
ที่ปรึกษารัฐมนตรีฯ กระทรวงอุตสาหกรรม ร่วมบรรยายในหัวข้อธุรกิจกัญชงและกัญชา ณ DLG Forum งานประชุมภายใต้งาน AGRITECHNICA ASIA และ HORTI ASIA 2022
ที่ปรึกษารัฐมนตรีฯ กระทรวงอุตสาหกรรม ร่วมบรรยายในหัวข้อธุรกิจกัญชงและกัญชา ณ DLG Forum งานประชุมภายใต้งาน AGRITECHNICA ASIA และ HORTI ASIA 2022
ที่ปรึกษารัฐมนตรีฯ กระทรวงอุตสาหกรรม ร่วมบรรยายในหัวข้อธุรกิจกัญชงและกัญชา ณ DLG Forum งานประชุมภายใต้งาน AGRITECHNICA ASIA และ HORTI ASIA 2022
วันที่ 25 พฤษภาคม 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ร่วมการบรรยายพิเศษในหัวข้อ ธุรกิจกัญชงและกัญชา ณ ลานสัมมนา DLG Forum ภายใต้การจัดงาน AGRITECHNICA ASIA และ HORTI ASIA งานแสดงเทคโนโลยีเครื่องจักรกลการเกษตร และ ปัจจัยการผลิตทางการเกษตร ตลอดจนนวัตกรรมด้านการปลูกพืชผัก ไม้ผล และดอกไม้แห่งภูมิภาคเอเชีย ระหว่างวันที่ 25-27 พฤษภาคม 2565 ณ ศูนย์นิทรรศการและการประชุม ไบเทค กรุงเทพฯ
ภายในงานสัมมนามีการบรรยายถึงคุณประโยชน์ของกัญชง-กัญชาที่คนไทยไม่ค่อยรู้จัก ตลอดจนการแบ่งปันแนวความคิดใหม่สําหรับเกษตรกรในการส่งเสริมให้ธุรกิจการปลูกกัญชงกลายมาเป็นอีกหนึ่งพืชเศรษฐกิจที่เติบโตอย่างน่าจับตามอง นอกจากนั้นทั้งกัญชง-กัญชายังถูกนํามาใช้ทั้งในเชิงพาณิชย์และการค้ามากมาย ไม่ว่าจะเป็น เครื่องแต่งกายและรองเท้าจากเส้นใยกัญชง อาหารสัตว์ ซึ่งต้องผ่านการรับรองจาก สมอ. และ ผลิตภัณฑ์เวชสําอางที่จําเป็นต้องมีการผ่าน อย. ให้ถูกต้องก่อนนํามาจัดจําหน่าย เมื่อเปรียบเทียบกันแล้วกัญชงจะเป็นพืชเศรษฐกิจใหม่ที่น่าสนใจสําหรับเกษตรกรและนักลงทุน เนื่องจากเติบโตไวใช้เวลาเพาะปลูก เพียง 90-150 วัน มีความปลอดภัยสูงเพราะมีสาร CBD ในปริมาณมากและ มีสาร THC ในปริมาณน้อย และมีต้นทุนการผลิตต่ํา แต่ได้ราคาขายสูง ซึ่งพืชเศรษฐกิจชนิดนี้เป็นหนึ่งในพืชที่อยู่ในแผนการพัฒนาธุรกิจของประเทศในอนาคตอันใกล้ ซึ่งการปลดล็อคการปลูกกัญชงและกัญชาอย่างเสรี จําเป็นอย่างยิ่งที่ต้องให้ความรู้เชิงลึกกับบรรดาเกษตรกรผู้ปลูก-ผู้บริโภคต่อไป
หลังการบรรยาย ที่ปรึกษารัฐมนตรีฯ กระทรวงอุตสาหกรรม ได้เยี่ยมชมงานแสดงเทคโนโลยีและนวัตกรรมการเกษตร มีการเยี่ยมชมบูธของผู้ประกอบการภายในงาน ไม่ว่าจะเป็นบูธแสดงสินค้าของบริษัท Root Containment Solution / บริษัท เนต้าฟิม (ประเทศไทย) / บริษัท กนกโปรดักส์ จํากัด / บริษัท เบสท์การ์เดนสเตท จํากัด / บริษัท Sinclair Asia Technology / บริษัท สยามอิมพลีเม้น จํากัด และพาวิลเลี่ยนเนเธอร์แลนด์ เพื่อค้นหานวัตกรรมและเทคโนโลยีใหม่ที่จะนํามาพัฒนาและส่งเสริมการปลูกกัญชงในประเทศไทยได้อย่างมีประสิทธิภาพ
ทั้งนี้ขอเชิญชวนเกษตรกรที่สนใจศึกษาเพิ่มเติมเกี่ยวกับกัญชงและกัญชา และค้นหานวัตกรรมทางการเกษตรสมัยใหม่ ได้ที่งาน AGRITECHNICA ASIA and HORTI ASIA ระหว่างวันที่ 25-27 พฤษภาคม 2565 ณ ศูนย์นิทรรศการและการประชุม ไบเทค กรุงเทพฯ ตั้งแต่เวลา 10:00-18:00 น. ลงทะเบียนผ่านระบบออนไลน์เพื่อรับบัตรเข้าร่วมงานฟรี สอบถามรายละเอียดเพิ่มเติม www.agritechnica-asia.com / www.horti-asia.com หรือโทร. 02-1116611 (วีเอ็นยู เอเชีย แปซิฟิค)
รัฐบาลไทย-ข่าวทำเนียบรัฐบาล-“โจ นูโว” ร้อง DE ถูกปลอมเฟซบุ๊ก ท้อใจ ฝากคนปลอมเฟซบุ๊กหยุด
วันพุธที่ 1 มิถุนายน 2565
“โจ นูโว” ร้อง DE ถูกปลอมเฟซบุ๊ก  ท้อใจ ฝากคนปลอมเฟซบุ๊กหยุด
“โจ นูโว” ร้อง DE ถูกปลอมเฟซบุ๊ก  ท้อใจ ฝากคนปลอมเฟซบุ๊กหยุด
“นักร้องดัง “โจ นูโว” เข้าร้องเรียนกระทรวงดิจิทัลเพื่อเศรษฐกิจเเละสังคมหลังถูกปลอมเฟซบุ๊ก มาหลายปี เจ้าตัวยืนยันมีเฟซบุ๊กส่วนตัวแค่บัญชีเดียว และไม่ได้เปิดสาธารณะ ดีอีเอส เร่งประสานตํารวจตามหามืออวตาร บทลงโทษตาม พ.ร.บ.คอมพ์ฯ คุกสูงสุด 5 ปี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ขณะนี้กระทรวงดิจิทัลฯ ได้รับเรื่องร้องเรียนจาก “โจ นูโว” ว่าได้รับความเสียหายจากการที่มีเฟซบุ๊กปลอมในชื่อ โจ นูโว และมีการโพสต์แสดงความคิดเห็นต่างๆ โดยที่ตัวจริงไม่รู้เรื่อง จึงต้องการให้กระทรวงฯ ช่วยดําเนินการปิดกั้นเฟซบุ๊กปลอมเหล่านั้น
ทั้งนี้ กระทรวงดิจิทัลฯ ดําเนินการประสานไปยังเจ้าของแพลตฟอร์ม Facebook ให้ปิดกั้นบัญชี เฟซบุ๊กปลอมเหล่านั้น เพราะเป็นสิ่งที่ไม่ถูกต้อง อีกทั้งได้ประสานกับเจ้าหน้าที่ตํารวจให้ติดตามสืบสวนค้นหาตัวคนผิดที่สร้างบัญชีปลอมดังกล่าว เพราะสร้างความเสียหายให้กับเจ้าของบัญชีตัวจริง โดยจะดําเนินคดีถึงที่สุด ซึ่งตาม พ.ร.บ.คอมพิวเตอร์ฯ กําหนดโทษจําคุกไว้สูงสุด 5 ปี
“ขอฝากเตือนไปยังดารานักแสดงนักร้องทุกคนที่พบเพจปลอม เฟซบุ๊กปลอมที่มาใช้ชื่อ ใช้รูปของเราทําให้เกิดความเสียหาย อยากให้รีบดําเนินการแจ้งมาที่กระทรวงฯ หรือมีช่องทางออนไลน์ด้วยในระบบของเรา หรือจะแจ้งความที่เจ้าหน้าที่ตํารวจด้วยก็ได้ เพื่อรีบปิดกั้นก่อนที่จะกระทบต่อชื่อเสียงของดารานักแสดงด้วย” นายชัยวุฒิกล่าว
ด้านโจ นูโว กล่าวว่า รู้สึกท้อใจกับเรื่องที่เกิดขึ้น เพราะที่ผ่านมา ถูกสังคมตั้งคําถาม ตลอดเวลา เเล้วตนเองต้องเป็นฝ่ายตอบ ถึงขนาด จ้างนูโว ขอไม่จ้างโจ ใครที่เกลียดผม ลงทุนทําขนาดนี้ มาคุยกันดีกว่า มาเป็นเพื่อนฝูงกันดีกว่า เราไม่ได้มีอะไรต่อกัน ผมไม่เคยทําอะไรให้คุณ คุณก็อย่าทําอะไรผมเลย อยู่กันอย่างสงบ ชีวิตผมก็ไม่ได้ดีไปกว่านี้ วอนว่าอย่าทําเลย วันนี้เลย ตัดสินใจ มาร้องที่กระทรวงดิจิทัลเพื่อเศรษฐกิจเเละสังคม พร้อมทั้งระบุว่า บัญชีเฟซบุ๊กส่วนตัวของจริงคือ www.facebook.com/khunjirayut แต่พบช่วง 2-3 ปีที่ผ่านมามีผู้สร้างบัญชีปลอมขึ้นมา ทั้งภาษาไทยและภาษาอังกฤษ และของปลอมเขียนว่าของจริงด้วย เเละล่าสุด
“แอคเคาน์ปลอม ก็มี การโพสต์ว่าคุณชัชชาติซึ่งส่วนตัวไม่รู้เรื่องเลย เเละไม่ได้ทํา ร่วมถึงก็ถูกนําไป ลงความเห็นการเมืองตลอด จนทําให้ได้รับความเสียหาย คือคนที่ไม่เข้าใจเขาก็จะรังเกียจเรา วันนี้เลยตัดสินใจร้องขอให้ทางการช่วยเหลือ”
********************
รัฐบาลไทย-ข่าวทำเนียบรัฐบาล-บริษัท ขนส่ง จำกัด จับมือผู้ประกอบการโรงแรม 23 แห่ง
วันอังคารที่ 16 พฤศจิกายน 2564
บริษัท ขนส่ง จํากัด จับมือผู้ประกอบการโรงแรม 23 แห่ง
จัดโครงการแพ็กเกจส่วนลดโรงแรมที่พัก ปีที่ 3 ลดค่าห้องพักสูงสุด 50% ถึงวันที่ 30 กันยายน 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้ร่วมกับสมาคมโรงแรมไทยและผู้ประกอบการโรงแรม จํานวน 23 แห่ง จัดโครงการ “แพ็กเกจส่วนลดโรงแรมที่พัก ปีที่ 3” มอบสิทธิ์ส่วนลดค่าที่พักเริ่มต้นตั้งแต่ 10% - 50% ให้กับลูกค้าของ บขส. ที่แสดงตั๋วโดยสาร บขส. ณ โรงแรมที่ร่วมรายการ อาทิ โรงแรมเฉลงน้อยพูลวิลล่า จังหวัดสุราษฎร์ธานี โรงแรมอมารีหัวหิน จังหวัดประจวบคีรีขันธ์ และโรงแรมสยามเบย์ชอร์ รีสอร์ท พัทยา จังหวัดชลบุรี เป็นต้น ทั้งนี้ตั้งแต่บัดนี้จนถึงวันที่ 30 กันยายน 2565 สําหรับเงื่อนไขการใช้สิทธิ์ในโครงการนี้สามารถใช้ได้เฉพาะลูกค้า บขส. ที่ซื้อตั๋วโดยสารเดินทางระหว่างวันที่ 1 สิงหาคม 2564 ถึงวันที่ 30 กันยายน 2565 และต้องมีชื่อในตั๋วโดยสารตรงกับบัตรประชาชน หรือหนังสือเดินทางที่ใช้จองห้องพัก โดยตั๋วโดยสาร 1 ใบ สามารถใช้กับที่พัก 1 ห้องเท่านั้น สิทธิ์ส่วนลดดังกล่าวไม่สามารถเปลี่ยนแปลงเป็นเงินสดได้ ทั้งนี้ บขส. ขอสงวนสิทธิ์ในการเปลี่ยนแปลงเงื่อนไขและยกเลิกสิทธิ์ โดยไม่ต้องแจ้งให้ทราบล่วงหน้า สอบถามข้อมูลเพิ่มเติมได้ที่งานการตลาดและลูกค้าสัมพันธ์ โทรศัพท์ 0 2537 8737 หรือ Call center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า บขส. พร้อมให้บริการด้วยรถโดยสาร
ที่มีคุณภาพ ได้มาตรฐานความปลอดภัยด้านสุขอนามัย SHA และจัดการเดินรถตามมาตรการสาธารณสุขอย่างเคร่งครัด ทั้งนี้ขอความร่วมมือผู้ใช้บริการ สวมหน้ากากอนามัย สแกนแอปพลิเคชันไทยชนะ ก่อนและหลัง ใช้บริการ เพื่อความปลอดภัยในการเดินทาง
รัฐบาลไทย-ข่าวทำเนียบรัฐบาล-“อนุทิน” หนุนเพิ่มศักยภาพ อสม.อ่างทอง คุมโควิด 19 และช่วยงานการแพทย์ฉุกเฉิน
วันอาทิตย์ที่ 29 พฤษภาคม 2565
“อนุทิน” หนุนเพิ่มศักยภาพ อสม.อ่างทอง คุมโควิด 19 และช่วยงานการแพทย์ฉุกเฉิน
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการพัฒนาศักยภาพอาสาสมัครสาธารณสุขประจําหมู่บ้าน (อสม.) และพิธีลงนามบันทึกข้อตกลงความร่วมมือ การดําเนินงานและบริหารจัดการระบบการแพทย์ฉุกเฉิน จังหวัดอ่างทอง
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการพัฒนาศักยภาพอาสาสมัครสาธารณสุขประจําหมู่บ้าน (อสม.) และพิธีลงนามบันทึกข้อตกลงความร่วมมือ การดําเนินงานและบริหารจัดการระบบการแพทย์ฉุกเฉิน จังหวัดอ่างทอง ทบทวนองค์ความรู้การดูแลสุขภาพ การเฝ้าระวังป้องกันโรค และทักษะที่จําเป็นในระบบการแพทย์ฉุกเฉินให้กับ อสม. พร้อมมอบอุปกรณ์สําหรับฟื้นฟูสมรรถภาพผู้พิการ ผู้สูงอายุ และผู้ด้อยโอกาส เพิ่มคุณภาพชีวิต
วันนี้ (29 พฤษภาคม 2565) ณ อาคารสํานึกรักบ้านเกิด องค์การบริหารส่วนจังหวัดอ่างทอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดโครงการพัฒนาศักยภาพอาสาสมัครสาธารณสุขประจําหมู่บ้าน (อสม.) และร่วมเป็นสักขีพยาน พิธีลงนามบันทึกข้อตกลงความร่วมมือการดําเนินงานและบริหารจัดการระบบการแพทย์ฉุกเฉิน จังหวัดอ่างทอง ระหว่าง นายวีระศักดิ์ วิจิตร์แสงศรีผู้ว่าราชการจังหวัด เรืออากาศเอก นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ นายสุรเชษ นิ่มกุลนายกองค์การบริหารส่วนจังหวัดอ่างทอง พลตํารวจตรีวิชิต บุญชินวุฒิกุล ผู้บังคับการตํารวจภูธรจังหวัดอ่างทอง นายแพทย์ธนะวัฒน์ วงศ์ผัน นายแพทย์สาธารณสุขจังหวัดอ่างทอง และ แพทย์หญิงดวงพร อัศวราชันย์ ผู้อํานวยการโรงพยาบาลอ่างทอง เพื่อบูรณาการร่วมกันในการบริหารจัดการให้ประชาชนที่เจ็บป่วยฉุกเฉินในพื้นที่ สามารถเข้าถึงการรักษาได้อย่างทันท่วงที ปลอดภัย และเท่าเทียม ลดความพิการและเสียชีวิต ถือเป็นแห่งแรกของเขตสุขภาพที่ 4
นายอนุทินกล่าวว่า แม้ขณะนี้สถานการณ์โรคโควิด 19 จะเริ่มดีขึ้น และเตรียมปรับมาตรการต่าง ๆ เพื่อเข้าสู่การเป็นโรคประจําถิ่น แต่ยังคงต้องเฝ้าระวัง ป้องกันตนเอง และเข้ารับวัคซีนตามกําหนด ซึ่ง อสม. คือกําลังสําคัญของกระทรวงสาธารณสุขในการดําเนินการต่างๆ ในพื้นที่ การพัฒนาองค์ความรู้ให้กับ อสม. ทั้งเรื่องการเฝ้าระวังป้องกันโรคโควิด 19 และโรคอุบัติใหม่ การดูแลรักษาพยาบาลเบื้องต้น รวมถึงทักษะการกู้ชีพ และทักษะอื่นๆ ที่จําเป็นในการช่วยชีวิตเมื่อเกิดเหตุการณ์ฉุกเฉิน เพื่อเตรียมความพร้อมในการเข้ามามีส่วนร่วมในระบบการแพทย์ฉุกเฉิน จะช่วยให้งานสาธารณสุขในพื้นที่มีความเข้มแข็งยิ่งขึ้น และจะเป็นประโยชน์อย่างมากต่อประชาชนในจังหวัดอ่างทอง
นอกจากนี้ ได้มอบอุปกรณ์ฟื้นฟูสมรรถภาพ อาทิ ขาเทียม รถเข็นนั่ง ไม้เท้าพยุงตัว หมอนป้องกันแผลกดทับให้กับผู้พิการ ผู้สูงอายุ และผู้ด้อยโอกาสในพื้นที่ได้นําใช้ในการฟื้นฟูตนเองต่อเนื่องที่บ้าน เป็นการช่วยเพิ่มคุณภาพชีวิตให้ดีขึ้น และมอบเงินกรมธรรม์ให้กับ อสม.ที่ติดเชื้อโควิด 19 จากการปฏิบัติหน้าที่ รายละ 20,000 บาทจํานวน 276 รายรวมเป็นเงิน 5,520,000 บาท
********************************************* 29 พฤษภาคม 2565
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้างคลัสเตอร์เพชรบุรีติดโควิด มอบที่ปรึกษาลงพื้นที่ร่วมหน่วยในสังกัด นำระบบ‘บับเบิลแอนด์ซีล’ ดูแลแรงงานในโรงงาน
วันอาทิตย์ที่ 20 มิถุนายน 2564
รมว.เฮ้ง ห่วงลูกจ้างคลัสเตอร์เพชรบุรีติดโควิด มอบที่ปรึกษาลงพื้นที่ร่วมหน่วยในสังกัด นําระบบ‘บับเบิลแอนด์ซีล’ ดูแลแรงงานในโรงงาน
รัฐมนตรีว่าการกระทรวงแรงงาน ห่วงใยลูกจ้างคลัสเตอร์โรงงานผลิตอุปกรณ์ทางการแพทย์จังหวัดเพชรบุรีติดโควิด มอบหมายให้ ที่ปรึกษารัฐมนตรีว่าการกระทรวงแรงงาน ลงพื้นที่พร้อมกับหน่วยงานในสังกัดกระทรวงแรงงานจังหวัดเพชรบุรี เข้าไปประสานงานกับสถานประกอบการ
เมื่อวันที่ 20 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ลูกจ้างบริษัท เอ็มเมอรัลด์ นอนวูเว่น อินเตอร์เนชั่นแนล จํากัด จังหวัดเพชรบุรีติดโควิด-19 ว่า ท่านนายกรัฐมนตรี และรมว.กลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานถึงสถานการณ์การแพร่ระบาดของโควิด-19 ในสถานประกอบการ ผมในฐานะรัฐมนตรีว่าการกระทรวงแรงงานจึงได้มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่พร้อมกับหน่วยงานในสังกัดกระทรวงแรงงานจังหวัดเพชรบุรี เพื่อเข้าไปประสานงานกับสถานประกอบการและบูรณาการความช่วยเหลือร่วมกับหน่วยงานที่เกี่ยวข้อง
นายสุชาติ กล่าวต่อว่า จากรายงานของสํานักงานจัดหางานจังหวัดเพชรบุรี พบว่า บริษัท เอ็มเมอรัลด์ นอนวูเว่น อินเตอร์เนชั่นแนล จํากัด ตั้งอยู่เลขที่ 88 และ 88/1 หมู่ 2 ถนนเพชรเกษม ตําบลหนองชุมพลเหนือ, อําเภอเขาย้อย จังหวัดเพชรบุรี ประกอบกิจการผลิตและจําหน่ายผลิตภัณฑ์อุปกรณ์ทางการแพทย์ ปัจจุบันมีลูกจ้างทั้งหมด จํานวน 880 คน เป็นคนไทย 361 คน ต่างด้าว 519 คน ซึ่งจากการดําเนินการตรวจคัดกรอง (Swab) ครบ 100% พบผู้ติดเชื้อ จํานวน 125 คน เป็นคนไทย 34 คน เข้ารักษาตัวที่ Eco ชะอํา และต่างด้าว 91 คน เข้ารักษาตัวที่โรงพยาบาลสนาม ตําบลหนองชุมพลเหนือ อําเภอเขาย้อย จังหวัดเพชรบุรีแล้ว และผู้เสี่ยงสูงจํานวน 75 คน ทั้งนี้ เมื่อวันที่ 18 มิถุนายนที่ผ่านมา นายภัคพงศ์ ทวิพัฒน์ ผู้ว่าราชการจังหวัดเพชรบุรี ได้ออกคําสั่งห้ามบุคคลเข้า หรือออกจากบริษัทดังกล่าว และกําหนดมาตรการในการจัดการเชื้อโควิดฯ ในสถานประกอบการโรงงานอุตสาหกรรมอย่างมีส่วนร่วม โดยมีเจ้าหน้าที่สํานักงานสาธารณสุขจังหวัดเพชรบุรีไปควบคุมการดําเนินการตามมาตรการ (Bubble and Seal) โดยให้ลูกจ้างที่ไม่ติดเชื้อมาทํางานตามปกติ สําหรับผู้สัมผัสเสี่ยงสูงให้กักตัวอยู่ที่หอพัก โดยลูกจ้างที่ไม่ติดเชื้อ สามารถเดินทางจากที่พักมาทํางานที่สถานประกอบการได้ โดยไม่อนุญาตให้แวะจุดใดจุดหนึ่งระหว่างทาง สถานประกอบการจะรับผิดชอบอาหารทั้ง 3 มื้อให้ลูกจ้างที่กักตัวเป็นเวลา 14 วัน เพื่อควบคุมและป้องกันการแพร่ระบาดตามมาตรการของคณะกรรมการควบคุมโรคติดต่อประจําจังหวัด
“การให้ความช่วยเหลือเบื้องต้นสํานักงานสวัสดิการและคุ้มครองแรงงานจังหวัดเพชรบุรีได้ลงพื้นที่เข้าไปยังสถานประกอบการ เพื่อแจ้งให้สถานประกอบการดําเนินตามมาตรการคัดกรองของสาธารณสุขเพื่อควบคุมและป้องกันการแพร่ระบาดของลูกจ้างในสถานประกอบการ นอกจากนี้ ยังแจ้งให้นายจ้างจ่ายค่าจ้างตามมาตรา 75 กรณีลูกจ้างต้องกักตัวหรือหยุดงานชั่วคราว รวมทั้งใช้ระบบแรงงานสัมพันธ์ที่ดีในการอยู่ร่วมกันเพื่อให้กิจการยังเดินหน้าต่อไปได้และลูกจ้างได้รับการคุ้มครองดูแลสอดคล้องตามที่กฎหมายกําหนดต่อไป “นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-โฆษกรัฐบาลย้ำ ศบค. ปรับพื้นที่ควบคุมสีส้ม 69 จังหวัด มีผลวันนี้ “นายกฯ” เผยแม้จำนวนผู้ติดเชื้อเพิ่มสูงขึ้น แต่เป็นการระบาดในลักษณะคลัสเตอร์เท่านั้น
วันอาทิตย์ที่ 9 มกราคม 2565
โฆษกรัฐบาลย้ํา ศบค. ปรับพื้นที่ควบคุมสีส้ม  69 จังหวัด มีผลวันนี้ “นายกฯ” เผยแม้จํานวนผู้ติดเชื้อเพิ่มสูงขึ้น แต่เป็นการระบาดในลักษณะคลัสเตอร์เท่านั้น
โฆษกรัฐบาลย้ํา ศบค. ปรับพื้นที่ควบคุมสีส้ม  69 จังหวัด มีผลวันนี้ “นายกฯ” เผยแม้จํานวนผู้ติดเชื้อเพิ่มสูงขึ้น แต่เป็นการระบาดในลักษณะคลัสเตอร์เท่านั้น ขอทุกฝ่ายยึดมาตรการอย่างเคร่งครัด
วันที่ 9 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับทุกหน่วยงานติดตามสถานการณ์การแพร่ระบาดของโรคติดเชื้อโควิด-19 อย่างใกล้ชิด เตรียมความพร้อมด้านสาธารณสุข รองรับจํานวนผู้ติดเชื้อที่จะเพิ่มขึ้นอย่างต่อเนื่อง โดยในวันนี้พบผู้ติดเชื้อโควิด-19 รายใหม่ 8,511 ราย จําแนกเป็น ผู้ป่วยจากระบบเฝ้าระวังฯ 7,942 ราย ผู้ป่วยจากการค้นหาเชิงรุก 199 ราย ผู้ป่วยภายในเรือนจํา/ที่ต้องขัง 20 ราย ผู้ป่วยมาจากต่างประเทศ 350 ราย ผู้เสียชีวิต 12 ราย ผู้ที่กําลังรักษาตัว 53,858 ราย และมียอดผู้ที่หายป่วยกลับบ้านแล้ว 2,605 ราย ทําให้มียอดผู้ป่วยยืนยันสะสมตั้งแต่ 1 เม.ย. 64 จํานวน 2,240,687 ราย จํานวนผู้ที่หายป่วยสะสมจํานวน 2,166,441 ราย
โฆษกประจําสํานักนายกรัฐมนตรี กล่าวว่า รัฐบาล โดย ศบค. ได้ยกระดับมาตรการป้องกันและควบคุมการแพร่ระบาดของโรคโควิด-19 โดยได้ยกระดับการเตือนภัยจากระดับที่ 3 เป็นระดับที่ 4 ซึ่งกําชับให้ประชาชนทุกคน งดรับประทานร่วมกัน งดการดื่มสุราในร้าน งดเข้าสถานที่เสี่ยงทุกประเภท เลี่ยงเข้าใกล้ผู้อื่นนอกบ้าน งดร่วมกิจกรรมกลุ่ม ลดการใช้โดยสารขนส่งสาธารณะทุกประเภท รวมถึงงดไปต่างประเทศ และหากจะเดินทางเข้าประเทศก็จําเป็นต้องกักตัว ขณะเดียวกันได้ยกระดับพื้นที่จังหวัดต่าง ๆ เป็นพื้นที่ควบคุม (พื้นที่สีส้ม) ทั้งประเทศรวมทั้งสิ้น 69 จังหวัด ในส่วนของพื้นที่นําร่องการท่องเที่ยว 8 จังหวัด (พื้นที่สีฟ้า) และนําร่องบางพื้นที่ 18 จังหวัด ให้คงไว้ตามเดิม โดยจะเริ่มบังคับใช้ในวันนี้ 9 มกราคม 2565 สําหรับผู้ที่มีความจําเป็นต้องเดินทางไปต่างจังหวัด สามารถเดินทางได้ปกติ แต่ต้องปฏิบัติตามมาตรการป้องกันอย่างเคร่งครัด นอกจากนี้ ในส่วนของการลงทะเบียนเข้าประเทศในรูปแบบ Test and Go ได้มีการพิจารณาให้ระงับการลงทะเบียนออกไปก่อน โดยจะมีการประเมินสถานการณ์อีกครั้งในภายหลัง สําหรับ ผู้ที่ได้รับการอนุมัติให้เดินทางเข้าราชอาณาจักรแล้ว สามารถเดินทางได้ แต่ต้องเป็นไปตามที่มาตรการกําหนดและตามวันเวลาที่ขออนุมัติ จนกว่าจะมีคําสั่งเปลี่ยนแปลง
“นายกรัฐมนตรี ได้ย้ําถึงสถานการณ์การแพร่ระบาดของโควิด-19 ในขณะนี้ ถึงแม้ว่าจํานวนผู้ติดเชื้อจะเพิ่มสูงขึ้นแต่ยังเป็นการระบาดในลักษณะคลัสเตอร์เท่านั้น ยืนยัน รัฐบาลได้เตรียมความพร้อมด้านสาธารณสุขเพื่อรับมือกับจํานวนผู้ติดเชื้อที่มีแนวโน้มสูงขึ้น ทั้งระบบการรับแจ้งเหตุ (Call Center) การคัดกรอง/คัดแยกผู้ป่วย การรักษาตามระดับความรุนแรงของอาการ และการเคลื่อนย้ายผู้ป่วย รวมไปถึงการเตรียมความพร้อมของโรงพยาบาลหลัก โรงพยาบาลสนาม CI/HI/Hospitel อย่างไรก็ตามประชาชนทุกคนจําเป็นต้องป้องกันตนเองอย่างเข้มงวด สวมหน้ากาก ล้างมือ เว้นระยะห่าง ทดสอบตนเองด้วย ATK เมื่อเดินทางไปสถานที่เสี่ยงหรือเมื่อมีอาการป่วย ที่สําคัญจะต้องฉีดวัคซีนตามที่หน่วยงานด้านสาธารณสุขแนะนํา เพื่อลดความเสี่ยงในการติดเชื้อ และลดการแพร่ระบาดไปสู่ผู้อื่น” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-บสย. เตือนอย่าหลงเชื่อ SMS ชวนกู้เงิน และค้ำประกันสินเชื่อ
วันพุธที่ 24 สิงหาคม 2565
บสย. เตือนอย่าหลงเชื่อ SMS ชวนกู้เงิน และค้ําประกันสินเชื่อ
บรรษัทประกันสินเชื่ออุตสาหกรรมขนาดย่อม (บสย.) เตือนผู้บริโภค อย่าหลงเชื่อ ข้อความจาก SMS  โดยการแอบอ้างชื่อ บสย. เชิญชวนประชาชนให้กู้ยืมเงินหรือใช้บริการค้ําประกันสินเชื่อ ผ่านทางออนไลน์ หรือ SMS โดยใช้เอกสารปลอม ระบุว่า จะให้สินเชื่อหรือจะค้ําประกัน
บสย. ขอยืนยันว่า 1.บสย. ไม่มีนโยบายการให้กู้ยืมเงิน หรือให้บริการค้ําประกันสินเชื่อผ่านช่องทางอันเชื่อถือไม่ได้ 2.บสย. ไม่เคยส่ง SMS Line หรือจัดทํา website ตามที่ปรากฏดังกล่าว และไม่เคยเชิญชวนให้กู้ยืมเงินและให้บริการค้ําประกันผ่าน SMS แต่อย่างใด โดยขอให้ประชาชนอย่ากดติดตาม และอย่ากดลิงค์จากข้อความเชิญชวนอย่างเด็ดขาด
หากพบเจอการกระทําหรือข้อความดังกล่าวโปรดแจ้ง หรือสอบถามที่ บสย. Call Center 0 2890 9999
รัฐบาลไทย-ข่าวทำเนียบรัฐบาล-“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐพยุงเศรษฐกิจ”
วันอังคารที่ 10 สิงหาคม 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐพยุงเศรษฐกิจ”
ณ สิ้นเดือนมิถุนายน 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 191,891 ล้านบาท หรือคิดเป็นร้อยละ 101ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนมิถุนายน 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 191,891 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วยการเบิกจ่ายงบลงทุน 9 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 – เดือนมิถุนายน 2564) 34 แห่ง จํานวน 112,744 ล้านบาท หรือคิดเป็นร้อยละ 98 ของแผนการเบิกจ่ายสะสม และการเบิกจ่ายงบลงทุน 6 เดือนของรัฐวิสาหกิจระบบปีปฏิทิน (เดือนมกราคม 2564 – เดือนมิถุนายน 2564 ) 9 แห่ง จํานวน 79,146 ล้านบาท หรือคิดเป็นร้อยละ 106 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ณ สิ้นเดือน มิถุนายน 2564 รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่น การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และการไฟฟ้านครหลวง (กฟน.) โดยมีโครงการลงทุนขนาดใหญ่ ที่สามารถเบิกจ่ายได้สูงกว่าแผน อาทิ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) โครงการรถไฟฟ้าชานเมือง (สายสีแดง) ช่วงบางซื่อ – รังสิต และโครงการรถไฟความเร็วสูงเชื่อม 3 สนามบิน ของ รฟท. โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี ของ รฟม. และแผนปรับปรุง และขยายระบบจําหน่ายพลังงานไฟฟ้าฉบับที่ 12 ของ กฟน. ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางวิ่งเส้นที่ 3 ท่าอากาศยานสุวรรณภูมิ ของบริษัท ท่าอากาศยานไทย จํากัด (มหาชน) โครงการก่อสร้างรถไฟทางคู่ช่วงนครปฐม – ชุมพร และโครงการรถไฟฟ้าชานเมือง (สายสีแดง) ช่วงบางซื่อ - ตลิ่งชัน ของ รฟท. และแผนก่อสร้างอาคารศูนย์บริหารทางพิเศษ (ระยะที่ 2) ของการทางพิเศษแห่งประเทศไทย
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนมิถุนายน 2564 รัฐวิสาหกิจส่วนใหญ่ สามารถเบิกจ่ายงบลงทุนได้ดีและเป็นไปตามแผน อย่างไรก็ดี ปัจจุบันจากสถานการณ์การแพร่ระบาดของโรค COVID-19 ส่งผลกระทบต่อบางโครงการ/แผนงานเนื่องจากบุคลากรไม่สามารถเข้าพื้นที่ที่อยู่ในเขตควบคุมและเฝ้าระวังเพื่อก่อสร้างหรือตรวจรับงานได้ รวมทั้งขาดแคลนแรงงานในการก่อสร้าง ดังนั้น สคร. จึงได้ทํางานร่วมกับรัฐวิสาหกิจอย่างใกล้ชิด และประสานการทํางานร่วมกับกระทรวงต่างๆ ในที่ประชุมคณะกรรมการผู้ช่วยรัฐมนตรีเมื่อวันที่ 19 กรกฎาคม 2564 ที่ผ่านมา เพื่อช่วยผลักดันโครงการลงทุนของรัฐวิสาหกิจที่ยังสามารถดําเนินการได้ และเตรียมความพร้อมการดําเนินการในเรื่องต่างๆ เพื่อให้การลงทุนของรัฐวิสาหกิจเป็นไปตามเป้าหมายและเป็นเครื่องมือของภาครัฐในการสนับสนุนการฟื้นตัวของเศรษฐกิจต่อไป
รัฐบาลไทย-ข่าวทำเนียบรัฐบาล-เร่งตั้งศูนย์ไกล่เกลี่ยฯ ภาคประชาชนทั่วประเทศ ให้คนไทยเข้าถึงกระบวนการยุติธรรม
วันอาทิตย์ที่ 9 มกราคม 2565
เร่งตั้งศูนย์ไกล่เกลี่ยฯ ภาคประชาชนทั่วประเทศ ให้คนไทยเข้าถึงกระบวนการยุติธรรม
.....
กระทรวงยุติธรรม เผยความคืบหน้าการจัดตั้งศูนย์ไกล่เกลี่ยข้อพิพาทภาคประชาชน เพื่อยกระดับกระบวนการยุติธรรมให้มีประสิทธิภาพ เป็นธรรม ไม่เลือกปฏิบัติ รวมถึงช่วยลดคดีต่าง ๆ และความขัดแย้งในชุมชน ล่าสุดได้จัดตั้งศูนย์ไกล่เกลี่ยฯ ครบทั้ง 50 เขต ครอบคลุม 180 แขวงใน กทม. และอีกกว่า 406 แห่งทั่วประเทศแล้ว
.
หลังจากนี้จะเร่งตั้งศูนย์ไกล่เกลี่ยฯ ให้ครบทุกจังหวัด ให้ประชาชนเข้าถึงกระบวนการยุติธรรมได้อย่างสะดวก รวดเร็ว และเสียค่าใช้จ่ายน้อย โดยประชาชนสามารถติดต่อใช้บริการได้แล้ววันนี้ที่ศูนย์ไกล่เกลี่ยข้อพิพาทภาคประชาชนทุกแห่ง รวมถึงยื่นคําร้องผ่านเว็บไซต์ emediation.rlpd.go.th หรือสอบถามข้อมูลเพิ่มเติมที่สายด่วนยุติธรรม โทร. 1111 กด 77
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขสมก. ปรับเปลี่ยนเวลาให้บริการรถโดยสารประจำทาง เพื่อให้สอดคล้องกับมติที่ประชุม ศบค.
วันพฤหัสบดีที่ 30 กันยายน 2564
ขสมก. ปรับเปลี่ยนเวลาให้บริการรถโดยสารประจําทาง เพื่อให้สอดคล้องกับมติที่ประชุม ศบค.
เป็นให้บริการ เวลา 05.00 - 22.00 น. (เวลา 22.00 น. คือ เวลาที่รถโดยสารคันสุดท้าย ออกจากท่าปลายทาง) ตั้งแต่วันที่ 1 ตุลาคม 2564 เป็นต้นไป
องค์การขนส่งมวลชนกรุงเทพ (ขสมก.) กระทรวงคมนาคม ปรับเปลี่ยนเวลาให้บริการรถโดยสารประจําทาง จากเดิมให้บริการ เวลา 05.00 - 21.00 น. (เวลา 21.00 น. คือ เวลาที่รถโดยสารคันสุดท้าย ออกจากท่าปลายทาง) เป็นให้บริการ เวลา 05.00 - 22.00 น. (เวลา 22.00 น. คือ เวลาที่รถโดยสารคันสุดท้าย ออกจากท่าปลายทาง) ตั้งแต่วันที่ 1 ตุลาคม 2564 เป็นต้นไป เพื่อให้สอดคล้องกับมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
นางพนิดา ทองสุข รองผู้อํานวยการฝ่ายบริหาร รักษาการแทน ผู้อํานวยการองค์การขนส่งมวลชนกรุงเทพ เปิดเผยว่า ตามมติที่ประชุม ศบค. เมื่อวันที่ 27 กันยายน 2564 เห็นชอบให้มีการลดระยะเวลา การห้ามออกนอกเคหสถาน จากเดิม เวลา 21.00 - 04.00 น. ปรับลดลงเป็นเวลา 22.00 - 04.00 น. และอนุญาตให้ห้างสรรพสินค้า เปิดกิจการได้ถึง เวลา 21.00 น. ตั้งแต่วันที่ 1 ตุลาคม 2564 เป็นต้นไป ขสมก. จึงจัดแผนการเดินรถโดยสาร ให้สอดคล้องกับมติที่ประชุม ศบค. โดยมีรายละเอียด ดังนี้
1. ปรับเปลี่ยนเวลาให้บริการรถโดยสารประจําทาง จากเดิมให้บริการ เวลา 05.00 - 21.00 น. (เวลา 21.00 น. คือ เวลาที่รถโดยสารคันสุดท้าย ออกจากท่าปลายทาง) เป็นให้บริการ เวลา 05.00 - 22.00 น. (เวลา 22.00 น. คือ เวลาที่รถโดยสารคันสุดท้าย ออกจากท่าปลายทาง) ตั้งแต่วันที่ 1 ตุลาคม 2564 เป็นต้นไป หรือจนกว่าจะมีคําสั่งเปลี่ยนแปลงเป็นอย่างอื่น โดยเพิ่มความถี่ในการปล่อยรถ ช่วงเวลาเร่งด่วนเช้า (05.00 - 08.00 น.) และช่วงเวลาเร่งด่วนเย็น ถึงเวลาก่อนรถโดยสารหยุดให้บริการ (16.00 - 22.00 น.) ให้มีระยะห่างกัน  ไม่เกิน 5 - 10 นาที หรือจัดเดินรถให้สอดคล้องกับความต้องการใช้บริการของประชาชน
2. ให้บริการรถโดยสาร วันธรรมดา 22,000 เที่ยว/วัน วันเสาร์ - วันอาทิตย์ 18,000 - 20,000 เที่ยว/วัน หรือจัดเดินรถให้สอดคล้องกับความต้องการใช้บริการของประชาชนในแต่ละช่วงเวลา
3. ปล่อยรถโดยสารคันสุดท้าย ออกจากท่าปลายทาง จากเดิม เวลา 21.00 น. เป็นเวลา 22.00 น. พร้อมปรับเพิ่มความถี่ ในช่วงการปล่อยรถ 3 คันสุดท้ายให้มีระยะห่างกัน 5 - 10 นาที ซึ่งรถโดยสาร 3 คันสุดท้าย จะติดป้ายข้อความบ่งชี้บริเวณหน้ารถโดยสาร ดังนี้
3.1 เหลือรถ 2 คันสุดท้าย
3.2 เหลือรถ 1 คันสุดท้าย
3.3 รถคันสุดท้าย
ทั้งนี้ ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 ได้แก่ การสวมหน้ากากอนามัยทุกครั้งขณะใช้บริการรถโดยสาร นั่งหรือยืนตามจุดที่กําหนด กรณีผู้ใช้บริการเต็มจะต้องรอใช้บริการรถโดยสารคันถัดไป รวมทั้งขอความร่วมมือผู้ใช้บริการ เตรียมตัวกลับบ้านก่อนเวลา 20.00 น. เพื่อลดความแออัดของผู้ใช้บริการบนรถโดยสาร ในช่วงเวลาก่อนรถโดยสารหยุดให้บริการ (21.00 - 22.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสาร เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-รัฐมนตรีฯสุริยะ ร่วมหารือเอกอัครราชทูตฯเกาหลี
วันพุธที่ 27 เมษายน 2565
รัฐมนตรีฯสุริยะ ร่วมหารือเอกอัครราชทูตฯเกาหลี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือเอกอัครราชทูตฯเกาหลี
รัฐมนตรีฯสุริยะ ร่วมหารือเอกอัครราชทูตฯเกาหลี
วันนี้ (26 เมษายน 2565) เวลา 14.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายมุน ซึง-ฮย็อน (H.E. Mr. Moon Seoung-hyun) เอกอัครราชทูตวิสามัญผู้มีอํานาจเต็มแห่งสาธารณรัฐเกาหลีประจําประเทศไทย เข้าเยี่ยมคารวะในโอกาสเข้ารับหน้าที่และร่วมหารือ แลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์ และความร่วมมือระหว่างไทย-สาธารณรัฐเกาหลี โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนางศิริเพ็ญ เกียรติเฟื่องฟู รองผู้อํานวยการสํานักเศรษฐกิจอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม